Telemark Museum

Telemark Museum er et kulturhistorisk museum i nedre del av Telemark fylke, med administrasjon i Brekkeparken i Skien. Telemark Museum er et av tre konsoliderte museer i Telemark. De to andre er Vest-Telemark Museum, med administrasjon i Eidsborg i Tokke og Norsk industriarbeidermuseum på Rjukan. Museene som hører til Telemark Museum ligger i kommunene Skien, Porsgrunn, Bamble, Kragerø og Nome.  

 Brekkeparken 
Det konsoliderte museets administrasjon befinner seg i herregården Søndre Brekke. Søndre Brekke ligger i den 36 mål store Brekkeparken. Søndre Brekke gårds hovedbygning ble oppført av Jochum Adtzlew omkring 1780, Statsråd Niels Aall fikk oppført sidefløyene på 1800-tallet. Empire-stil var datidens mote, og Aall oppførte de nye fløyene i denne stilen, og fikk bygget om hovedbygningen slik at den framsto som empire. Parken som omkranser gården fikk Aall anlagt omkring 1815, i engelsk stil. Fra 1855 til museet overtok i 1909 tilhørte Søndre Brekke skipsrederne Hans Hoell og Nils P. Høyer som begge var gift med nære slektninger av Henrik Ibsen; hele tre av Ibsens kusiner, og datteren av en fjerde kusine, bodde på gården i denne perioden.

I Brekkeparken finnes en stor samling bondestuer, låve, loft og bur fra hele Telemark. Den eldste en årestue fra Bru i Vinje fra 1300-tallet. Museet har en stor samling folkekunst fra hele Telemark og et stort utvalgt av gjenstander fra 1700-tallet og 1800-tallet. Fotosamlingen teller 2,5 millioner foto, og museet har forvaltningsansvaret for  gjenstander. Blant annet har museet en stor samling Porsgrunds Porselæn, mange av disse gjenstandene er registrert på Digitalt Museum.

 Seks museer 
alt=Henrik Ibsen og familien hans bodde på gården Venstøp som i dag er Henrik Ibsen Museum i Skien.|miniatyr|Henrik Ibsen og familien hans bodde på gården Venstøp som i dag er Henrik Ibsen Museum i Skien.

Telemark Museum er en konsolidert organisasjon som består av seks tidligere frittstående museer:

 Hovedmuseet i Brekkeparken, Skien – foruten friluftsmuseet i Brekkeparken omfatter anlegget Søndre Brekke gård, som huser ulike permanente og temporære utstillinger.
 Henrik Ibsen Museum – Henrik Ibsens barndomshjem på Venstøp i utkanten av Skien
 Porselensmuseet, Porsgrunn – museet viser porselen fra Porsgrunds Porselænsfabrik
 Kittelsenhuset – Theodor Kittelsens barndomshjem i Kragerø
 Ulefos Hovedgaard – Niels Aalls sommerresidens
 Berg-Kragerø Museum utenfor Kragerø

 Ledelse og ansatte 
Telemark Museum har i overkant av tredve ansatte. Fra 2022 er Barbara Ida de Haan museets direktør. 

 Tidligere direktører 

 2012–2021: Jorunn Sem Fure
 2006–2012: Lene Walle
 1995–2006: Vibeke Mohr – Mohr ledet konsolideringen av museer i Telemark

Litteratur
 Hundre år på Brekke. Bidrag av Tor Kjetil Gardåsen,  Kari Bjercke, Arnulf Rafgård, Jørgen Haave og Dag Jenssen. Utgiver: Telemark Museum 2009. ISBN 978-82-90692-28-0
 Sellæg Jo: Ulefos Hovedgaard først og fremst. Telemark Museum 2007. ISBN-13: 978-82-90692-25-9
 Haave, Jørgen: Familien Ibsen. Museumsforlaget/Telemark Museum 2017. ISBN 9788283050455
 Sørensen, Einar (red.): Norsk Havekunst under europeisk himmel. Scandinavian Academic Press, 2013. ISBN 978-82-304-00937

 Referanser 

alt=Søndre Brekke gård i Brekkeparken i Skien er Telemark Museums administrasjon.|miniatyr|Søndre Brekke gård i Brekkeparken i Skien er Telemark Museums administrasjon. 

Eksterne lenker



Kategori:Museer i Telemark
Kategori:Fylkesmuseer
Kategori:Kulturhistoriske museer
Kategori:Herregårder i Norge
Kategori:Kulturminner i Skien
Kategori:Byggverk i Skien
Kategori:Kultur i Skien